# Ernst Röhm

Ernst Röhm

den| Reizh pe jener | paotr  |
| Bro ar geodedouriezh | Alamagn  |
| Lealded | Trede Reich  |
| Anv e yezh-vamm an den | Ernst Röhm  |
| Anv ganedigezh | Ernst Julius Günther Röhm  |
| Anv-bihan | Ernst  |
| Anv-familh | Röhm  |
| Deiziad ganedigezh | 28 Du 1887  |
| Lec'h ganedigezh | München  |
| Deiziad ar marv | 1 Gouere 1934  |
| Lec'h ar marv | Munich Prison  |
| Doare mervel | muntr  |
| Abeg ar marv | extra-judicial killing  |
| Lec'h douaridigezh | Westfriedhof  |
| Yezhoù komzet pe skrivet | spagnoleg, alamaneg  |
| Lec'h bac'hañ | Munich Prison, München  |
| Micher | politiker, milour, ofiser, ministr  |
| Karg | member of the Reichstag of the Weimar Republic, member of the Reichstag of Nazi Germany  |
| Lec'h labour | Nürnberg, Berlin  |
| Deroù ar prantad labour | 1914  |
| Strollad politikel | Strollad Broadel Sokialour al Labourerien Alaman, German Workers' Party, German Völkisch Freedom Party, National Socialist Freedom Movement  |
| Facial hair | toothbrush moustache  |
| Tuadur revel | heñvelrevelezh  |
| Perzhiad e | Beer Hall Putsch  |
| Grad milourel | Hauptmann  |
| Brezel | Brezel-bed kentañ  |
| Skour lu | Tirlu Impalaeriel alaman  |
| Ezel eus | Sturmabteilung  |
| Darvoud-alc'hwez | Röhm scandal, Nozvezh an Hirgontilli  |
| Prizioù resevet | Iron Cross, Military Merit Order (Bavaria), Urzh ar gwad, Golden Party Badge  |

  Eus Wikidata
Ernst Röhm
**Ernst Röhm** (28 a viz Du 1887 e München - lazhet d'an 2 a viz Gouere 1934 e toull-bac'h Stadelheim (München)), a oa un ofiser alaman, ha krouer Sturmabteilung (SA).

## Röhm ha Hitler

Ofiser en arme e voe Ernst Röhm e-pad ar Brezel-bed kentañ. Ne asantas biskoazh he dije kollet e vro ar brezel. E 1919 e voe degemeret e-touez pennoù-bras Reichswehr e Bavaria. Eno e kejas gant Adolf Hitler. Hemañ a laboure evit servijoù kuzh an arme, hag e c'hefridi a oa evezhiañ DAP (Deutsche Arbeiterpartei, Strollad Labourerien Alamagn), ur strollad politikel, o paouez bezañ savet gant Anton Drexler. An daou anezho a emezelas er strollad-se a-benn ar fin.

### SA

E 1921 e voe skarzhet Anton Drexler gant Adolf Hitler, hag hemañ en em gavas e penn ar strollad. Gant Hitler e voe adaozet ar strollad en-dro gant ar pal rastellat muioc'h a izili nevez. Adprenañ a reas ivez ur gelaouenn sizhuniek anvet Völkischer Beobachter. Asambles gant Röhm e savjont SA (ar rochedoù gell), evit kaout ur servij-urzh d'ar strollad.

E miz Du 1923 e klaskas Hitler mont da ziskar gouarnamant Bavaria. Gouzout a rae a-walc’h pegen poazh e oa aet an Alamaned rak aloubidigezh ar Ruhr gant arme Bro-C'hall hag hini Belgia. An taol-se a vez anvet “putsch an davarn”, hogen c'hwitet e voe gant Hitler, diwar-se e voe kaset eta d’an toull-bac’h, e-pad 13 miz. Da Volivia ez eas Röhm da repuiñ.

Gant Hitler e voe galvet en-dro, goude berzh ar strollad nazi e dilennadegoù miz Gwengolo 1930, hag adkemer a reas kiriegezh an SAed. A-benn 1932 e veze kontet war-dro 400 000 den SA, met gwelet fall e oant gant an dud abalamour d’o doareoù feuls, ar pezh a lakaas disoc’hoù an NSDAP en dilennadegoù da ziskenn.

Ernst Röhm a felle dezhañ mont pelloc’h gant an dispac’h, en ur lakaat e grabanoù war Reichswehr, ha lakaat an SA da vout un aozadur armet eus tuadur kleiz an NSDAP. Kement-se a zisplijas kalz da Hermann Göring (prezidant ar Reichstag) ha da Heinrich Himmler (penn an SS), gant-se e kendrec’hjont Hitler e oa Röhm oc'h irienniñ a-enep dezhañ. Adalek 1932 e oa savet reuz etre Röhnm ha Hitler, pa oa hemañ tostaet eus pennoù bed an ekonomiezh hag eus ar strolladoù kilstourmer, gant ar pal tapout prezidantelezh ar vro.

## Pennad kar

* Nozvezh an Hirgontilli

## Notennoù